Lady Jay Dee

Lady Jay Dee (oikealta nimeltään Judith Daines Wambura Mbibo; s. 15. kesäkuuta 1979) on tunnettu ja useita palkintoja voittanut tansanialainen R’n’B- ja poplaulaja.

Varhainen elämä
Lady Jay Dee syntyi Shinyangan alueella Tansaniassa 15. kesäkuuta 1979. Hänen vanhempansa ovat Martha ja Lameck Isambua Mbibo. Lady Jay Dee aloitti laulamisen kirkossa seitsemänvuotiaana. 1990-luvun puolivälissä hän esiintyi Afro Reign -ryhmässä. Valmistuttuaan yläasteelta Lady Jay Dee työskenteli juontajana Clouds FM -radiokanavalla. Saatuaan huomattavasti menestystä ensimmäisen singlensä Nakupenda ja sitä seuranneen Mpenzi Wangu -singlen myötä vuonna 2000 Lady Jay Dee lopetti radiojuontajan työn ja keskittyi päätoimisesti muusikon uraan.One to One with Lady Jay Dee  Haastattelu Bongo Celebrity -sivustolla. Viitattu 27.4.2012. Lady Jay Dee Facebook. Viitattu 27.4.2012

Muusikon ura
Vuonna 2001 Lady Jay Dee julkaisi esikoisalbuminsa Machozin, jota seurasi Binti (2003), Moto (2005) ja Shukrani (2007). Suomalainen tuottaja Miikka "Mwamba" Kari tuotti kappaleet Penzi, Nishike Mkono ja Siku Hazigandi Lady Jay Deen Shukrani-levylle. Lady Jay Dee on levyttänyt useiden kansainvälisten artistien kanssa, kuten Samba Mapangalan (Kongo), Chameleonen (Uganda), Mad Icen (Uganda) ja Mina Nawen (Etelä-Afrikka) kanssa. Lady Jay Dee esiintyi vuonna 2009 Mwamba Ngoma nimisessä elokuvassa, joka kertoo aidsista tansanialaisen musiikin kautta. Vuonna 2012 Lady Jay Dee julkaisi ensimmäisen kokoelmalevynsä Ya 5 - The Best of Lady Jay Dee.

Muu toiminta
Lady Jay Dee omistaa levy-yhtiön nimeltä Jag Records sekä ravintolan nimeltä Nuymbani Lounge, joka sijaitsee Dar es Salaamissa.

Yksityiselämä
Lady Jay Dee on naimisissa Clouds Fm -radiokanavan juontajan Gardner G. Habashin kanssa.

Diskografia
Albumit
 Machozi (2001)
 Binti (2003)
 Moto (2005)
 Shukrani (2007)
Kokoelmat
 Ya 5 - The Best of Lady Jay Dee (2012)

Filmografia
 Mwamba Ngoma (2009)

Palkinnot
Voitto
2004 Tanzania Music Awards - Paras R&B albumi ("Binti")  Tanzania Music Awards - Voittajat 2004. Viitattu 27.4.2012.
2006 Pearl of Africa Music Awards (PAM Awards) - Paraas naisartisti (Tanzania) Ugandaonline.net:PAM Awards 2006 Voittajat. Viitattu 27.4.2012.
2007 Tanzania Music Awards - Paras yhteiskappale ("Hawajui"), Mwanafalsafan kanssa   Tanzania Music Awards - Voittaja 2007. Viitattu 27.4.2012.
2007 Pearl of Africa Music Awards (PAM Awards) - Paras naisartisti (Tanzania)  Museke:Pearl of Africa Music (PAM) awards 2007 Voittajat. Viitattu 27.4.2012.
2008 Tanzania Music Awards - Paras naisartisti  Tanzania Music Awards - Voittaja 2008. Viitattu 27.4.2012.
2008 Pearl of Africa Music Awards - Paras naisartisti (Tanzania)  Museke:PAM Awards Voittajat 2008. Viitattu 27.4.2012.
2008 Kisima Music Awards - Vuoden paras kappale: Tanzania ("Anita" Matonyan kanssa) ja Vuoden yhteiskappale: Itä-Afrikka ("Anita" Matonyan kanssa)   Kisima Music Awards:2008 Kisima Music Awards voittajat. Viitattu 27.4.2012.
2009 Tanzania Music Awards - Vuoden paras kappale ("Anita" Matonyan kanssa) ja Vuoden yhteiskappale ("Anita" Matonyan kanssa)   Daily Nation, Buzz Magazine, 12. huhtikuuta, 2009:The Kilimanjaro Awards 2009:The highs and lows. Viitattu 27.4.2012.
Ehdolla
2003 Kora Awards - Lupaavin afrikkalainen naisartisti  Tonight.co.za, 11. lokakuuta, 2003:This year's best in African music. Viitattu 27.4.2012.
2004 Kora Awards - Paras afrikkalainen naisartisti   Yeahbo.net:Kora Awards 2004. Viitattu 27.4.2012.
2005 Kora Awards - Paras afrikkalainen naisartisti  Yeahbo.net: Kora Awards 2005 ehdokkaat. Viitattu 27.4.2012.
2006 Channel O Music Video Awards - Paras yhteisvideo ("Njalo" Mina Nawen kanssa)  africa.bizcommunity.com: Channel O Award nominees released. Viitattu 27.4.2012.

 Lähteet 

Aiheesta muualla

 Facebookissa
 Myspace
 Sauti za Busara festivaaleilla 
 Lady Jay Deen virallinen blogi 
 Internet Movie Database sivustolla

Luokka:Tansanialaiset muusikot
Luokka:Vuonna 1979 syntyneet
Luokka:Elävät henkilöt